Сталічнае тэлебачаньне

**«Сталі́чнае тэлеба́чаньне»** («СТБ») — пераважна расейскамоўны прапагандысцкі тэлеканал рэжыму Лукашэнкі ў Беларусі, заснаваны ў кастрычніку 2000 году.

На 2021 год месьціўся ў Цэнтральным раёне Менску па Камуністычнай вуліцы, д. 6 (мікрараён Асмалоўка). Налічвалаў 34 вядоўцы перадачаў, зь іх 25 жанчынаў (3/4).

## Перадачы
* 24 гадзіны (вядоўца Ігар Пазьняк, Юлія Аляксандрава);
* Аўтапанарама (вяд. Вадзім Аўсянкін);
* Вялікі горад (Аляксей Марцінёнак, Натальля Брэвус, Ірына Марцьянава);
* Вялікі сьняданак (Ірына Рамбальская);
* Зорны рынг (Зьміцер Кахно);
* Менск і менчукі (Вольга Сахарава);
* Меншчына (вядоўцы Сяргей Манько, Ірына Смольская);
* Нашая справа;
* Прывітаньне, лекар;
* Прыгоды дылетанта (вядоўца Юры Жыгамонт);
* Ранак (Зьміцер Кахно, Аляксандар Мяжэнны, Юры Цароў, Тацяна Бародкіна, Вольга Бурлакова і Юлія Шпілеўская);
* Сардэчна паскардзіцца (вяд. Алег Вусачоў);
* Сталічныя падрабязнасьці (Юлія Зыкава, Ірына Рамбальская);
* Таемныя спружыны палітыкі (Рыгор Азаронак);
* Такі лёс (Антон Мартыненка, Кацярына Забянько);
* Тыдзень (вяд. Яўген Горын);
* Цэнтральны рэгіён.

## Мінуўшчына
19 кастрычніка 2000 году заснавалі закрытае акцыянэрнае таварыства «Сталічнае тэлебачаньне». 1 студзеня 2001 году тэлеканал пачаў вяшчаньне з выпуску сталічных навінаў. У 2005 годзе вяшчаньне пашырылі на ўсе вобласьці Беларусі. Пад кіраўніцтва ЗАТ «Сталічнае тэлебачаньне» перадалі тэлеканал «РТР-Беларусь», частку перадачаў якога сталі складаць тэлеперадачы вытвчорасьці «СТБ». На 2021 год на «Сталічным тэлебачаньні» працавала каля 300 журналістаў, відэаінжынэраў і рэжысэраў.

### Кіраўнікі
* Юры Казіятка (2005 — 2018)
* Ігар Луцкі (6 лютага 2018 — 4 чэрвеня 2020)
* Кірыл Казакоў (з 26 студзеня 2020 году)

### Дэзынфармацыя
3 верасьня 2020 году на СТБ выйшаў сюжэт, у якім Фёдар Мядзьведзь, прадстаўлены як «вэтэран Вялікай Айчыннай вайны», зь сьлязьмі на вачах апавядаў пра здраднікаў пад бела-чырвона-белымі «анучамі». Такое абразьлівае азначэньне датычылася бел-чырвона-белага сьцяга — нацыянальнага сьцяга беларусаў, дзяржаўнага сьцяга Беларусі з 1918 году. Аднак выявілася, што гэты 99-гадовы ўраджэнец Ўкраіны сам у баявых дзеяньнях супраць гітлераўцаў не ўдзельнічаў, а ў час нямецка-савецкай вайны служыў на Каўказе ў НКВД, а ў Беларусь упершыню прыехаў толькі ў 1948 годзе.

Усходняя апэрацыйная група стратэгічных зносін зазначыла як прыклад прапаганды ў Беларусі перадачы Рыгора Азаронка на канале, у якіх дэзынфармацыя суправаджаецца .

## Прапаганда нацызму
У пачатку 2021 году супрацоўнік СТБ Аляксей Голікаў на расейскай мове ў этэры тэлеканалу заклікаў да «навядзеньня ў краіне парадку» паводле стандартаў Нацысцкай Нямеччыны. Як станоўчы прыводзіўся прыклад, калі нацысты вывелі зь цягніка і на вачах ва ўсіх пасажыраў расстралялі жанчыну і яе ўнучку, якія ня мелі квіткоў. Раней ён на гэтым жа рэсурсе называў пратэстоўцаў «жывёламі» дзеля іх дэгуманізацыі з мэтай апраўданьня катаваньняў і забойстваў:

## Крыніцы

## Вонкавыя спасылкі
* 
* Аналягавае тэлебачаньне «СТБ» // Беларускі радыётэлевізійны перадавальны цэнтар

Катэгорыя:Беларускія тэлеканалы
Катэгорыя:Цэнтральны раён (Менск)
Катэгорыя:Тэлеканалы на беларускай мове
Катэгорыя:Тэлеканалы на расейскай мове
Катэгорыя:Зьявіліся ў 2000 годзе
Катэгорыя:Прапаганда ў Беларусі